ካብዚ ኩሉ፡ እንተዘይተዘይሕከም ምሐሸኒ ትብል ዘውዲቱ። ከም ሓበሬታ መራኸብቲ ሓፋሽ ህንዲ፡ እታ ሃገር ዕጽዋ ኣብ ዝኣወጀትሉ እዋን፡ ብ56 በረራታት፡ ኣስታት 10,600 ወፃእተኛታት ድማ ናብ ሃገሮም ተመሊሶም እዮም። ሃገራት ጃፓን፣ ኖርወይ፣ ጀርመን፣ ኣፍጋኒስታን፣ ፖላንድ፣ ሩስያ፣ ፈረንሳይን ካልኦት ሃገራትን ድማ፡ ብሰንኪ እቲ ዕፅዋ ተዓጊቶም ዝነበሩ ዜጋታተን ካብ ህንዲ ኣውጺአን። "ካልኦት ሃገራት ዜጋታተን ክወስዳ ንርእይ ኣለና፤ ናትና መንግስቲ ንዓና ንዜጋታቱ ክሓስብ ይግባእ፡ ካብዚ ዘለናዮ መፃብብ ኣውፂኡ፡ ናብ ሃገርና ክወስደና ኢና ንደሊ" ይብል ጌታቸው ሹሜ፡ ንፅባሕ ኮን'ደ ኾን መፍትሒ ይመፅእ ብምባል። ቢቢሲ ኣብዚ ጉዳይ ካብቲ ኤምባሲ ምላሽ ንምርካብ ብተደጋጋሚ ደዊልና፡ እቲ ኤምባሲ ብምኽንያት ኣብታ ሃገር ዝተኣወጀ ምንቅስቓስ ክሳብ ዝመጽእ ወርሒ፡ ዕፁው ከምዝኾነ፡ ንጻውዒትና ዘልዓሉ ህንዳውያን ሓቢሮሙና። ኣብቲ ኤምባሲ ዝሰርሑ ሓደ ሓደ ኢትዮጵያውያን ግን፡ ብዛዕባ'ዚ ጉዳይ ሓበሬታ ንምሃብ ፍቓደኛታት ኣይኮኑን። ምንጪ ስእሊ, Getty Images መግለጺ ስእሊ, ኣብ ጎደናታት ህንዲ ሰብ ዝበሃል ኣይረኣን "ገያሾ ንምጉዕዓዝ ዝተውሃበና ፍቓድ የለን" መገዲ ኣየር ኢትዮጵያ እዞም ሓዲግ ዝተረፉ ናብ ህንዲ መኸድን መምለስን ቲኬት ዝገዝኡ ኢትዮጵያውያን፡ እቲ ዝርከብሉ ኩነታት ኣሰካፊ ምዃኑ ብምሕባር ፡ ኣብ ኒውደልሂ ንዝርከብ ጨንፈር መንገዲ ኣየር ኢትዮጵያ እውን ፍታሕ ክገብረሎም ከምዝሓተቱን ግን ዘዕግብ ምላሽ ከምዘይረኸቡን ይሕብሩ። ኣካያዲ ስራሕ መንገዲ ኣየር ኢትዮጵያ ሰሜናዊ ህንዲ ኣይተ ክሩቤል ሽታሁን፡ ነቲ ጉዳይ ከምዝፈልጥዎ ብምሕባር፡ እንተኾነ እቲ መገዲ ኣየር፡ ገያሾ ንምጉዕዓዝ ፍቓድ ከምዘይተዋህቦ ገሊፁ። "ካብ መንግስቲ ኢትዮጵያ ኮነ ካብ መንግስቲ ህንዲ፡ ገያሾ ንምጓዓዝ ዝተውሃበና ፍቓድ ስለዘየለ፡ ምንም ክንገብር ኣይከኣልናን። ብሰንኪ ለበዳ ኮሮናቫይረስ ንግዳዊ በረራታት ኩሎም ተኣጊዶም እዮም። ሓደ ሓደ ሃገራት ግና፡ 'ብቻርተር ኣውሮፕላን' ዜጋታተን የውፅኣ ከምዘለዋ ንፈልጥ ኢና ብምባል ንሶም ግን ከምኡ ክገብሩ ፍቓድ ከምዘይተዋህቦም ይሕብር። ብዛዕባ እቶም ካብ ህንዲ ክወፅኡ ዘይከኣሉ ኢትዮጵያውያንን፡ ንኽወጽኡ ዝሓተቱን ንኤምባሲ ኢትዮጵያ ከምዘፍለጡ ዝሓበረ ኣይተ ኪሩቤል፡ ነቲ ፍሉይ በረራታት፡ መገዲ ኣየር ኢትዮጵያ መንግስታት ከምዘተሓባብረኦ ገሊፁ። ኩሩቤል፡ ንፍሉያት በረራታ ዝምልከት ጉዳይ ናይ ዜጋታትን መንግስትን እምበር ናይ መገዲ ኣየር ዛዕባ ከምዘይኮነ ብምሕባር ግበሩ እንተተባሂሎም ፍሉይ በረራ ንከተኣናግዱ ከምዝኽእሉ ሓቢሩ። መገዲ ኣየር ኢትዮጵያ ግን ብሰንኪ ለበዳ ኮሮናቫይረስ ኣብ ዝተፈላለዩ ሃገራት ወፃኢ ዝተዓግቱ ዘይከኣሉ ዜጋታት ኣሜሪካ፡ ናብ ሃገሮም የጓዓዕዝ ከምዘሎ እዩ ዝግለፅ። ፀሓፊ ጉዳያት ወፃኢ ኣሜሪካ ማይክ ፖምፐዮ፡ "መገዲ ኣየር ኢትዮጵያ፡ ኣብ ወፃኢ ንዝተዓገቱ ኣሜሪካውያን፡ ንክምለሱ ኣገልግሎት በረራ ምሃቡ፡ ንቀዳማይ ሚኒስተር ኣብይ ኣሕመድ ኣመስጊኑ" እዩ። እዚ ጉዳይ ካብ ሚኒስተር ጉዳያት ወፃኢ ኢትዮጵያ፡ መልሲ ንምርካብ ዝገበርናዮ ፈተነ ኣይሰመረን። ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
